钦定古今图书集成/明伦汇编/氏族典/第296卷 > 章良民
## 钦定古今图书集成/明伦汇编/氏族典/第296卷 > 章良民

按《万姓统谱》：“良民字士良。七岁丧父，九岁丧母，连年
悲啼，人不堪其悲哀。赖伯氏山民，以长以教入邑庠，
穷经力学。然自二亲弃背，遭家多艰，岁复不登，莫克
襄事，悲恸如袒括时，极力殚赀，始克合葬。永乐间，膺
贡太学，擢行在刑科给事中，夙夜精勤，小心慎密，出
纳敷奏，必赐俞允，纠违驳失，咸服至公。”

===章润===按《古田县志》：“润，字时甫，号白溪，遇事刚果，有古人风。
永乐中，登进士，授刑部主事，迁郎中，断狱无有称冤
者，时号为章铁板。历官十载，宦橐萧然。”